27/09/2017 | Administración LocalMunicipal
Santiago de Compostela
Promoción Económica, Emprego e Comercio
Autorización de ocupación temporal do dominio público con pista de patinaxe sobre xeo na Alameda no Nadal

TIPO DE LICITACIÓN: Canon mínimo á alza de DOUS MIL EUROS (2.000,00 €). PRAZO DURACIÓN: O período efectivo de funcionamento da pista de xeo será, na tempada 2017/2018, do 1 de decembro de 2017 ao 28 de xaneiro de 2018, e na tempada 2018/2019, do 30 de novembro de 2018 ao 27 de xaneiro de 2019. As tarefas de montaxe e desmontaxe deberán realizarse nos dez días previos e posteriores á apertura e peche da instalación. ADXUDICACIÓN: Licitación pública mediante procedemento aberto a toda persoa licitadora con varios criterios de selección. PROPOSICIÓNS: As proposicións presentaranse no rexistro xeral do Concello de Santiago de Compostela (r/ Presidente Salvador Allende, n.º 4. CP 15705 Santiago-A Coruña), de 9.00 a 14.00 horas, no prazo de 15 días naturais, contados desde que se publique o anuncio da licitación no Boletín Oficial da Provincia da Coruña e no perfil de contratante da Corporación. REQUISITOS ESPECÍFICOS DO ADXUDICATARIO: Solvencia económica e financeira e solvencia técnica e profesional. Non se esixe clasificación. DOCUMENTACIÓN E INFORMACIÓN: Departamento de Comercio. Rúa Alcalde Raimundo López Pol, s/n.15707 Santiago de Compostela, (Correo electrónico: comercio@santiagodecompostela. gal. Perfil do contratante: www.santiagodecompostela. gal. CRITERIOS DE SELECCIÓN: A autorización adxudicarase con suxeición aos seguintes criterios: A mellor oferta recibirá a máxima puntuación e as restantes serán puntuadas de xeito directamente proporcional. – Carpa e valadoperimetral transparente: 5 puntos – Ampliación de horarios de apertura: ata 1 punto. O licitador que oferte a máxima ampliación recibirá o punto e os restantes serán puntuados de xeito directamente proporcional en función da duración da ampliación. – Elementos auxiliares que faciliten a patinaxe: 2 puntos. – Ofrecemento de ludoteca e/ou inchables como actividade complementaria de dinamización no fin de semana: 2 puntos. – Ofrecemento de cursos de patinaxe para nenos/as, mocidade ou adultos como actividade complementaria de dinamización: 2 puntos. O prezo máximo da entrada será de 10 euros, IVE incluído. a) Prezo de entrada para escolares: a oferta economicamente máis vantaxosa - prezo máis baixo- obterá 4 puntos e as restantes puntuarán con suxeición á seguinte fórmula: P = 4 / [1 + (importe da oferta que se valora - importe da oferta máis vantaxosa)]. b) Prezo de entrada xeral (sesión de 50 minutos): a oferta economicamente máis vantaxosa - prezo máis baixo- obterá 3 puntos e as restantes puntuarán con suxeición á seguinte fórmula: P = (3 x importe da oferta máis vantaxosa) / importe da oferta que se valora. c) Prezo de entrada xeral (sen limitación de tempo ao longo do día): a oferta economicamente máis vantaxosa - prezo máis baixo- obterá 2,5 puntos e as restantes puntuarán con suxeición á seguinte fórmula: P = (2,5 x importe da oferta máis vantaxosa) / oferta que se valora. d) Prezo de venda de luvas ou manoplas: a oferta economicamente máis vantaxosa - prezo máis baixo- obterá 0,5 puntos e as restantes puntuarán con suxeición á seguinte fórmula: P = (0,5 x importe da oferta máis vantaxosa) / oferta que se valora. GARANTÍA DEFINITIVA: 4.000 Euros. APERTURA DE PLICAS: as datas de apertura dos sobres que conteñen os diferentes criterios de selección a valorar nesta licitación, que terán lugar no Departamento de Contratación (r/ Presidente Salvador Allende, n.º 6-8), anunciaranse previamente no perfil de contratante do órgano de adxudicación nos termos sinalados no prego de cláusulas administrativas. GASTOS DE ANUNCIOS: o gasto derivado das publicacións desta licitación será por conta da persoa adxudicataria. Santiago de Compostela, 22 de setembro de 2017. O ALCALDE Asdo.: Martiño Noriega Sánchez